text: Skybrudsvarsel: Se, hvor det rammer
  09 august 2014 kl. 05.44
  DMI varsler kraftig regn og skybryd i Sydvestjylland og Billund Kommune.
  Der er risiko for en rigtig våd lørdag formiddag, hvis man befinder sig i det sydvestjyske. DMI har udsendt varsel for kraftig regn, hvilket vil sige, at der kan falde mellem 25 og 35 millimeter vand på seks timer.
  Lokalt er der risiko for skybrud. I vores område er det kommunerne Tønder, Esbjerg, Varde, Vejen og Billund, der har risiko for rigtig meget regn. Skybrud svarer til 15 mm vand eller mere på 30 minutter.
  Det er kun en lille uge siden, at Trekantområdet blev ramt af skybrud. Her blev Vejle, Fredericia og Jelling hårdest ramt. Nu er det så måske sydvestjydernes tur.
  Skybrudsvarsel på DMI's hjemmeside
  